
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2849 

24 Δεκεμβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Θέματα τήρησης στο ΑΣΕΠ Αρχείου/Μητρώου υποψη¬ 
φίων και υπαλλήλων φορέων. 1 

Απαγόρευση των ανοικτών πωλήσεων επί μετοχών 
εισηγμένων στην αγορά αξιών του Χρηματιστηρί¬ 
ου Αθηνών που συνιστούν τον ΡΤ3Ε ΧΑ Τραπεζικό 
Δείκτη. 2 


ΑΠΟΦΑΣΕΙ Σ 

Αριθμ. απόφ. 13/2015 (1) 

Θέματα τήρησης στο ΑΣΕΠ Αρχείου/Μητρώου 
υποψηφίων και υπαλλήλων φορέων. 

Η ΟΛΟΜΕΛΕΙΑ ΤΟΥ ΑΝΩΤΑΤΟΥ ΣΥΜΒΟΥΛΙΟΥ 
ΕΠΙΛΟΓΗΣ ΠΡΟΣΩΠΙΚΟΥ 

Έχοντας υπόψη: 

1. Τις διατάξεις του άρθρου 14Α του Ν. 2190/1994, το 
οποίο προστέθηκε με το άρθρο 11 παρ. 1 του Ν. 4325/2015 
(ΦΕΚ 47 Α'), καθώς και τις διατάξεις του άρθρου 12 του Ν. 
2190/1994, όπως αυτό ισχύει μετά την αντικατάστασή του 
από την παρ. 3 του άρθρου 11 του Ν. 4325/2015 (ΦΕΚ 47 Α'). 

2. Την υπ’ αριθμ. 13/30.09.2015 απόφαση της Ολομέλειας 
του ΑΣΕΠ. 

3. Το άρθρο 20 του Κανονισμού Λειτουργίας του ΑΣΕΠ 
(ΦΕΚ Β' 997/2003). 

4. Το γεγονός ότι από την απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού 

Παραγγέλλει τη δημοσίευση της προβλεπόμενης 
από τις παραγράφους 1 και 7 του άρθρου 14Α του 
Ν. 2190/1994 (που προστέθηκε με το άρθρο 11 παρ. 1 του 
Ν. 4325/2015) υπ’ αριθ. 13/2015 κανονιστικής απόφασης της 
Ολομέλειας του ΑΣΕΠ, που έχει ως εξής: 

«ΘΕΜΑΤΑ ΤΗΡΗΣΗΣ ΣΤΟ ΑΣΕΠ ΑΡΧΕΙΟΥ/ΜΗΤΡΩΟΥ 
ΥΠΟΨΗΦΙΩΝ ΚΑΙ ΥΠΑΛΛΗΛΩΝ ΦΟΡΕΩΝ 

Αρθρο 1 

Τήρηση αρχείου/μητρώου 

Στο ΑΣΕΠ τηρείται αρχείο, ανά διαδικασία ή/και ανά 
συμμετέχοντα, σε έντυπη ή/και ηλεκτρονική μορφή, με τα 
στοιχεία και τυχόν σχετικά δικαιολογητικά των συμμετε- 
χόντων στις διαδικασίες αρμοδιότητας του. Τα επιμέρους 
αρχεία διατηρούνται για όσο χρόνο κρίνεται αναγκαίο και 


απαραίτητο για την επίτευξη των επιδιωκόμενων από το 
ΑΣΕΠ και αναφερόμενων στη σχετική νομοθεσία σκοπών 
και στη συνέχεια καταστρέφονται. Ειδικότερες διατάξεις, 
που αφορούν την καταστροφή τετραδίων και απαντητι¬ 
κών φύλλων συμμετεχόντων σε γραπτούς διαγωνισμούς 
του ΑΣΕΠ, εξακολουθούν να ισχύουν. Με πράξη της Ολο¬ 
μέλειας καθορίζονται κάθε φορά τα προς καταστροφή 
αρχεία, τα οποία καταστρέφονται σύμφωνα με τα αναφε- 
ρόμενα στις Οδηγίες της Αρχής Προστασίας Δεδομένων 
Προσωπικού Χαρακτήρα. 

Αρθρο 2 

Μητρώο υποψηφίων 

1. Στο ΑΣΕΠ τηρείται ηλεκτρονικό αρχείο (μητρώο) 
υποψηφίων (στο εξής αποκαλούμενων «εγγεγραμμένων 
χρηστών»). Στο μητρώο αυτό εντάσσονται υποχρεωτικά 
όλοι οι συμμετέχοντες υποψήφιοι σε διαδικασίες αρμο¬ 
διότητας ΑΣΕΠ. 

2. Στο μητρώο μπορούν επίσης να εντάσσονται, με ψη- 
φιοποίηση των δικαιολογητικών τους από το ΑΣΕΠ, και 
οι υποψήφιοι Πανεπιστημιακής και Τεχνολογικής Εκπαί¬ 
δευσης που είχαν συμμετάσχει από το έτος 2009 και 
έως τις 11 Μάίου 2015 (ημερομηνία δημοσίευσης του Ν. 
4325/2015) σε διαδικασίες αρμοδιότητας ΑΣΕΠ και ανή¬ 
κουν σε ειδικότητες για τις οποίες πιθανολογείται ότι 
θα επανυποβάλουν αίτηση συμμετοχής σε μελλοντικές 
προκηρύξεις (στο εξής καλούμενοι «παλαιοί υποψήφιοι»). 
Η ένταξη των ανωτέρω υποψηφίων στο συγκεκριμένο μη¬ 
τρώο, με ψηφιοποίηση των δικαιολογητικών τους, γίνεται 
σταδιακά κατόπιν έκδοσης μίας ή περισσότερων σχετικών 
ανακοινώσεων του ΑΣΕΠ, στις οποίες εξειδικεύονται οι 
ειδικότητες και η προκήρυξη στην οποία συμμετείχαν οι 
προς ένταξη υποψήφιοι. Όσοι υποψήφιοι δεν επιθυμούν να 
ενταχθούν στο μητρώο, με ψηφιοποίηση των δικαιολογη- 
τικών τους, πρέπει να το δηλώσουν, εντός ευλόγου χρόνου 
που ορίζεται στη σχετική ανακοίνωση, αποστέλλοντας 
στο ΑΣΕΠ σχετική υπεύθυνη δήλωση με θεωρημένο το 
γνήσιο της υπογραφής. 

3. Στο εν λόγω μητρώο εντάσσονται επίσης όλοι όσοι 
ανταποκριθούν σε σχετική πρόσκληση του ΑΣΕΠ για ηλε¬ 
κτρονική καταχώριση των στοιχείων τους ή/και των δικαι- 
ολογητικών τους, με αποκλειστικό σκοπό την επεξεργασία 
αυτών για κάθε είδους μελλοντικές διαδικασίες επιλογής 
μέσω ΑΣΕΠ, στις οποίες οι εν λόγω εγγεγραμμένοι χρή¬ 
στες ενδεχομένως υποβάλουν αίτηση συμμετοχής, χωρίς 

να απαιτείται επανυποβολή των στοιχείων/δικαιολογητι- 
κών αυτών ανά διαδικασία. 

4. Στο ανωτέρω μητρώο εντάσσονται αυτοδικαίως τα 
ήδη εγγεγραμμένα μέλη της διαδικτυακής πύλης του 
ΑΣΕΠ, τα οποία θα ενημερωθούν για την ένταξη τους 
άμεσα και με πρόσφορο τρόπο, ήτοι με γενική ανακοίνω¬ 
ση στην ιστοσελίδα του ΑΣΕΠ και αποστολή μηνύματος 
ηλεκτρονικού ταχυδρομείου. 

Αρθρο 3 

Μητρώο υπαλλήλων φορέων 

Στο μητρώο αυτό εντάσσονται, ως εγγεγραμμένοι χρή¬ 
στες, οι ταυτοποιημένοι υπάλληλοι των φορέων που είναι 
επιφορτισμένοι με το έργο της υλοποίησης διαδικασιών 
επιλογής προσωπικού ή άλλων διαδικασιών στο πλαίσιο 
των αρμοδιοτήτων του ΑΣΕΠ. Το μητρώο αυτό τηρείται 
με αποκλειστικό σκοπό τη διευκόλυνση της επικοινωνίας 
μεταξύ των φορέων αυτών και του ΑΣΕΠ και την παρο¬ 
χή υπηρεσιών με τη χρήση τεχνολογιών πληροφορικής 
και επικοινωνιών (ΤΠΕ) από το ΑΣΕΠ προς τους φορείς 
αυτούς. Η παράγραφος 4 του άρθρου 2 της παρούσας 
εφαρμόζεται και για τα ήδη εγγεγραμμένα μέλη της δι- 
αδικτυακής πύλης του ΑΣΕΠ με την ιδιότητα του υπαλ¬ 
λήλου φορέα. 

Άρθρο 4 

Τρόπος εγγραφής στα μητρώα 

1. Όσοι επιθυμούν να συμμετάσχουν, άμεσα ή μελλοντι¬ 
κά, σε διαδικασίες αρμοδιότητας ΑΣΕΠ, πρέπει υποχρε¬ 
ωτικά προηγουμένως να έχουν εγγράφει στο αντίστοιχο 
μητρώο. 

2. Η εγγραφή των ανωτέρω, καθώς και των υπαλλήλων 
φορέων, στα μητρώα πραγματοποιείται μέσω της διαδι- 
κτυακής πύλης του ΑΣΕΠ με τη λήψη κωδικών εισόδου 
από τον ενδιαφερόμενο με ασφαλή τρόπο αφού προη¬ 
γουμένως καταχωριστούν από τον ίδιο σε ηλεκτρονική 
φόρμα τα προσωπικά του στοιχεία. Στην περίπτωση που 
κατά τον έλεγχο των προσωπικών στοιχείων από το Πλη¬ 
ροφοριακό Σύστημα προκύψει παλαιότερη εγγραφή του 
ενδιαφερομένου σε αυτό, τότε γίνεται χρήση και ενδε¬ 
χομένως συμπλήρωση της παλαιότερης εγγραφής του. 

3. Ειδικά όσον αφορά τους υπαλλήλους φορέων, η 
ανωτέρω εγγραφή λαμβάνει χώρα, αφού προηγουμένως 
γνωστοποιηθούν στο ΑΣΕΠ από τον φορέα στον οποίο 
υπηρετούν, τα προσωπικά στοιχεία των υπαλλήλων που 
πρόκειται να εγγραφούν στο μητρώο, καθώς και ο ΑΦΜ 
του φορέα. Η εγγραφή ολοκληρώνεται σύμφωνα με τα 
προβλεπόμενα στην προηγούμενη παράγραφο, κατόπιν 
διασταύρωσης των προσωπικών στοιχείων που απεστά- 
λησαν από τον φορέα με τα στοιχεία που καταχωρίζονται 
από τον υπάλληλο κατά την εγγραφή. 

4. Οι παλαιοί υποψήφιοι, καθώς και τα ήδη εγγεγραμμέ¬ 
να μέλη της διαδικτυακής πύλης του ΑΣΕΠ (υποψήφιοι και 
υπάλληλοι φορέων), εγγράφονται στο μητρώο αυτόματα 
με τη μεταφορά (μετάπτωση) όλων των δεδομένων τους 
στο νέο Πληροφοριακό Σύστημα και ενημερώνονται για 
την εγγραφή τους αυτή και για την πρόσβαση στις ηλε¬ 
κτρονικές υπηρεσίες του ΑΣΕΠ με χρήση κωδικών εισόδου 
σύμφωνα με τα προβλεπόμενα στην παράγραφο 4 του 
άρθρου 2 της παρούσας. 

5. Σε περίπτωση που κάποιος εγγράφεται ως χρήστης 
με περισσότερες ιδιότητες (υποψήφιος και υπάλληλος 
φορέα), κατά την είσοδο του στις ηλεκτρονικές υπηρε¬ 
σίες του ΑΣΕΠ, επιλέγει κάθε φορά την ιδιότητα με την 
οποία συνδέεται. 


Αρθρο 5 

Καταχώριση στοιχείων - δικαιολογητικών 

Σε όλα τα μητρώα καταχωρίζονται υποχρεωτικά από 
τους εγγεγραμμένους χρήστες τα προσωπικά τους στοι¬ 
χεία (ενδεικτικά: ονοματεπώνυμο, πατρώνυμο, μητρώνυμο, 
ημερομηνία γέννησης, ΑΜΚΑ, ΑΦΜ, ΑΔΤ, Διεύθυνση κατοι¬ 
κίας, τηλέφωνα επικοινωνίας, ο-ιτιαίΙ). Επιπλέον, μπορούν 
ή, σε περιπτώσεις άμεσης συμμετοχής σε διαδικασίες 
αρμοδιότητας ΑΣΕΠ, είναι υποχρεωτικό να καταχωρίζο¬ 
νται ανά περίπτωση ενδεικτικά τα κάτωθι: 

• Τίτλοι σπουδών 

• Περιγραφή γνωστικού αντικειμένου 

• Γνώση ξένων γλωσσών 

• Χρόνος εμπειρίας 

• Γ νώση Η/Υ 

Περαιτέρω, μπορούν να καταχωρίζονται από τους εγγε¬ 
γραμμένους χρήστες και δικαιολογητικά που αποδεικνύ- 
ουν τα επικαλούμενα προσόντα/ιδιότητες τους. Ειδικότε¬ 
ρα, τα δικαιολογητικά καταχωρίζονται από τον ίδιο τον 
εγγεγραμμένο χρήστη με επισύναψη στην προσωπική του 
καρτέλα. Τα δικαιολογητικά μπορούν επίσης να αποστα¬ 
λούν στο ΑΣΕΠ ταχυδρομικά και να επισυναφθούν στην 
προσωπική καρτέλα του εγγεγραμμένου χρήστη, αφού 
πρώτα ψηφιοποιηθούν από το ΑΣΕΠ. 

Ειδικά και μόνο στους εγγεγραμμένους χρήστες οι οποί¬ 
οι χρησιμοποιούν διακριτικά αυθεντικοποίησης, τα οποία 
έχουν αποκτήσει μέσω υπηρεσιών για τις οποίες απαι¬ 
τείται φυσική ταυτοποίηση (π.χ. Ιεχίεηβί, ΕΡΜΗΣ), δίνεται 
επιπλέον η δυνατότητα να χρησιμοποιούν τις υποδομές 
ΤΠΕ του ΑΣΕΠ, προκειμένου να αναζητωνται, με τη δια- 
μεσολάβηση του ΑΣΕΠ, στοιχεία/δικαιολογητικά, εφόσον 
κάτι τέτοιο υποστηρίζεται τεχνολογικά από τους αρμόδι¬ 
ους φορείς σε συνεργασία με το ΑΣΕΠ. Ειδικότερα, στο 
κάθε μητρώο υπάρχει επιλογή αναζήτησης στοιχείων/ 
δικαιολογητικών από το ΑΣΕΠ μέσω ΤΠΕ, η οποία είναι 
ενεργοποιημένη μόνο για τους ανωτέρω εγγεγραμμένους 
χρήστες. Με την ενεργοποίηση της επιλογής αυτής από 
τον εγγεγραμμένο χρήστη, το ΑΣΕΠ αναζητά και παρα- 
λαμβάνει το αιτούμενο στοιχείο/δικαιολογητικό με χρήση 
ΤΠΕ απευθείας από τον αρμόδιο φορέα και στη συνέχεια 
το καταχωρίζει στην προσωπική καρτέλα του χρήστη. 

Αρθρο 6 

Βαθμίδες πιστοποίησης δικαιολογητικών 

Τα υπό καταχώριση, καθώς και τα καταχωρισμένα στα 
μητρώα δικαιολογητικά μπορούν να ανήκουν σε μία από 
τις ακόλουθες βαθμίδες πιστοποίησης, που απεικονίζονται 
στην προσωπική καρτέλα του εγγεγραμμένου χρήστη, με 
την κατάλληλη επεξήγηση για καθεμιά από αυτές. 

1) Σε αναμονή (Το δικαιολογητικά δεν έχει παραληφθεί) 

2) Παραλήφθηκε (Το δικαιολογητικά έχει παραληφθεί 
από το ΑΣΕΠ είτε κατόπιν επισύναψης του σχετικού αρ¬ 
χείου από τον εγγεγραμμένο χρήστη στην προσωπική 
του καρτέλα στο μητρώο του ΑΣΕΠ είτε κατόπιν ταχυ¬ 
δρομικής αποστολής του στο ΑΣΕΠ) 

3) Ορθό κατά δήλωση (Εχει επιβεβαιωθεί από το ΑΣΕΠ 
ότι το φυσικό αρχείο συμπίπτει με τον δηλούμενο τύπο 
του, π.χ. το δηλούμενο από τον εγγεγραμμένο χρήστη ως 
αρχείο πτυχίου αναπαριστά όντως πτυχίο) 

4) Μετά από έλεγχο ορθό (πιστοποιημένο) και, καταρ- 
χήν, αποδεκτό σύμφωνα με την κείμενη νομοθεσία 

(Το ΑΣΕΠ έχει κάνει έλεγχο και έχει επιβεβαιώσει α) 
την ορθότητα του δικαιολογητικού, π.χ. το δηλούμενο 
από τον εγγεγραμμένο χρήστη ως πτυχίο αρχιτέκτονα 
μηχανικού αναπαριστά όντως πτυχίο αρχιτέκτονα μη- 

χανικού και όχι π.χ. πτυχίο ηλεκτρολόγου μηχανικού, 
β) την εγκυρότητα του δικαιολογητικού, δηλαδή το δι- 
καιολογητικό φέρει τα διακριτικά εκείνα στοιχεία που το 
καθιστούν καταρχήν έγκυρο και γ) ότι το δικαιολογητικό 
γίνεται κατά κανόνα αποδεκτό σε διαδικασίες αρμοδιό¬ 
τητας ΑΣΕΠ σύμφωνα με την κείμενη νομοθεσία, π.χ. ο 
αλλοδαπός τίτλος συνοδεύεται από πιστοποιητικό ανα¬ 
γνώρισης του ΔΟΑΤΑΠ). 

5) Μετά από έλεγχο ορθό (πιστοποιημένο) και, καταρχήν, 
μη αποδεκτό σύμφωνα με την κείμενη νομοθεσία 

(Το ΑΣΕΠ έχει κάνει έλεγχο και έχει: α) επιβεβαιώσει 
ί) την ορθότητα του δικαιολογητικού, π.χ. το δηλούμενο 
από τον εγγεγραμμένο χρήστη ως πτυχίο αρχιτέκτονα 
μηχανικού αναπαριστά όντως πτυχίο αρχιτέκτονα μηχα¬ 
νικού και όχι π.χ. πτυχίο ηλεκτρολόγου μηχανικού και ίί) 
την εγκυρότητα του δικαιολογητικού, δηλαδή το δικαι- 
ολογητικό φέρει τα διακριτικά εκείνα στοιχεία που το 
καθιστούν καταρχήν έγκυρο, και β) διαπιστώσει ότι το 
δικαιολογητικό δεν γίνεται κατά κανόνα αποδεκτό σε 
διαδικασίες αρμοδιότητας ΑΣΕΠ σύμφωνα με την κείμενη 
νομοθεσία, π.χ. ο αλλοδαπός τίτλος δεν συνοδεύεται από 
πιστοποιητικό αναγνώρισης του ΔΟΑΤΑΠ) 

6) Πλήρως (ή Απολύτως) πιστοποιημένο (Το δικαιολογη- 
τικό έχει παραληφθεί με χρήση ΤΠΕ ή έχει επιβεβαιωθεί 
η γνησιότητα του κατόπιν επικοινωνίας με τον αρμόδιο 
φορέα) 

7) Μη ορθό (Το δικαιολογητικό είναι μη ορθό κατά δή¬ 
λωση ή μη ορθό μετά από έλεγχο) 

8) Άκυρο (Το δικαιολογητικό, μετά από πλήρη έλεγχο, 
αποδεικνύεται πλαστό) 

2. Ο χρήστης έχει τη δυνατότητα να χρησιμοποιεί στην 
αίτηση συμμετοχής του σε διαδικασίες αρμοδιότητας 
ΑΣΕΠ μόνο δικαιολογητικό που ανήκουν στις ανωτέρω 
υπό 1) έως και 6) βαθμίδες πιστοποίησης. 

Άρθρο 7 

Πρόσβαση στα μητρώα - 
Επικαιροποίηση στοιχείων/δικαιολογητικών 

Όλοι οι εγγεγραμμένοι χρήστες των μητρώων του ΑΣΕΠ 
έχουν δικαίωμα πρόσβασης στην προσωπική τους καρ¬ 
τέλα, όπου απεικονίζεται το σύνολο των στοιχείων και 
δικαιολογητικών που έχουν καταχωριστεί ηλεκτρονικά. 
Όλοι οι εγγεγραμμένοι χρήστες μπορούν ανά πάσα στιγμή 
να επικαιροποιούν τα στοιχεία/δικαιολογητικά τους και 
να προσθέτουν νέα στοιχεία/δικαιολογητικά, σύμφωνα 
με τις προϋποθέσεις που ορίζονται κατωτέρω στο άρθρο 
8. Ειδικά όσον αφορά τους υπαλλήλους φορέων, αυτό 
είναι εφικτό μόνο κατόπιν προηγούμενης επικοινωνίας 
του ΑΣΕΠ με τον αρμόδιο φορέα. 

Άρθρο 8 

Διαγραφή στοιχείων/δικαιολογητικών 

Τα στοιχεία/δικαιολογητικά του μητρώου υποψηφίων, 
που αφορούν τους εγγεγραμμένους χρήστες που δεν 
έχουν συμμετάσχει ως υποψήφιοι σε διαδικασίες αρμοδιό¬ 
τητας ΑΣΕΠ, μπορούν να επικαιροποιούνται οποτεδήποτε 
από τον εγγεγραμμένο χρήστη, χωρίς περιορισμό, μέσω 
διαγραφής/αντικατάστασης παλαιών στοιχείων/δικαιολο- 
γητικών, και τηρούνται για τον κάθε εγγεγραμμένο χρή¬ 
στη για πέντε (5) χρόνια από την τελευταία καταχώριση/ 
επικαιροποίηση στοιχείου ή δικαιολογητικού, εκτός εάν 
ο εγγεγραμμένος χρήστης με αίτημα του ζητήσει την 
περαιτέρω τήρηση ή τη διαγραφή του λογαριασμού του 
και των αρχείων που συνδέονται με αυτόν πριν από την 
πάροδο της πενταετίας. Το αίτημα υποβάλλεται με ηλε¬ 


κτρονικό τρόπο και η εκάστοτε ενέργεια ολοκληρώνεται 
κατόπιν επιβεβαίωσης των προσωπικών του στοιχείων. Οι 
εγγεγραμμένοι αυτοί χρήστες ενημερώνονται με μήνυμα 
ηλεκτρονικού ταχυδρομείου για την επικείμενη διαγραφή 
του λογαριασμού τους και των αρχείων που συνδέονται 
με αυτόν λόγω παρόδου της πενταετίας, έτσι ώστε, εάν 
επιθυμούν, να ζητήσουν εγκαίρως την περαιτέρω τήρηση 
αυτών για συγκεκριμένο χρονικό διάστημα, από ένα έως 
πέντε (1 - 5) χρόνια. Εάν μέσα στην αρχική πενταετία ή τις 
παρατάσεις αυτής οι ανωτέρω αναφερόμενοι εγγεγραμ¬ 
μένοι χρήστες συμμετάσχουν ως υποψήφιοι σε διαδικασία 
αρμοδιότητας ΑΣΕΠ, ο λογαριασμός τους και τα αρχεία 
που συνδέονται με αυτόν τηρούνται σύμφωνα με τα προ- 
βλεπόμενα στην παράγραφο 2 του παρόντος άρθρου. 

Τα στοιχεία/δικαιολογητικά του μητρώου υποψηφίων 
που αφορούν τους εγγεγραμμένους χρήστες που έχουν 
συμμετάσχει σε διαδικασίες αρμοδιότητας ΑΣΕΠ, διατη¬ 
ρούνται αυτούσια για όσο χρόνο κρίνεται αναγκαίο και 
απαραίτητο για την επίτευξη των επιδιωκόμενων από το 
ΑΣΕΠ και αναφερόμενων στη σχετική νομοθεσία σκοπών, 
σύμφωνα με τα οριζόμενα στο άρθρο 1 της παρούσας, 
και δεν μπορούν να επικαιροποιούνται από τον εγγεγραμ¬ 
μένο χρήστη μέσω διαγραφής/αντικατάστασης παλαιών 
στοιχείων/δικαιολογητικών, αλλά παρέχεται μόνο η δυ¬ 
νατότητα προσθήκης νέων στοιχείων/δικαιολογητικών. 
Τυχόν ανάκληση της υποβληθείσας αίτησης συμμετο¬ 
χής σε διαδικασία αρμοδιότητας ΑΣΕΠ δεν συνεπάγε¬ 
ται αυτόματα τη διαγραφή των σχετικών ηλεκτρονικών 
αρχείων (ούτε την καταστροφή των φυσικών αρχείων), η 
οποία, εφόσον είναι επιθυμητή, πρέπει να ζητηθεί ειδικά 
και πραγματοποιείται μόνο υπό τον όρο ότι δεν θίγεται 
ο επιδιωκόμενος με την τήρηση των αρχείων σκοπός, 
σύμφωνα με το άρθρο 1 της παρούσας. 

Ειδικά όσον αφορά τους υπαλλήλους φορέων, τα στοι- 
χεία/δικαιολογητικά που τους αφορούν και συνδέονται με 
την υπαλληλική ιδιότητα τους, τηρούνται για όσο χρόνο 
εξυπηρετείται ο επιδιωκόμενος με το άρθρο 3 της παρού¬ 
σας σκοπός. Αναφορικά με τα λοιπά στοιχεία/δικαιολογη- 
τικά που ενδεχομένως έχουν καταχωριστεί γί αυτούς και 
συνδέονται με την ιδιότητά τους ως υποψηφίων διαδικα¬ 
σιών αρμοδιότητας ΑΣΕΠ, ισχύουν τα ανωτέρω εκτεθέντα 
στις παραγράφους 1 και 2 του παρόντος άρθρου. 

Άρθρο 9 

Απόρρητο και ασφάλεια επεξεργασίας δεδομένων 

1. Η επεξεργασία των προσωπικών δεδομένων που περι- 
έχονται στο μητρώο είναι απόρρητη και διεξάγεται απο¬ 
κλειστικά και μόνο από εξουσιοδοτημένους υπαλλήλους 
του ΑΣΕΠ. 

2. Το ΑΣΕΠ οφείλει να λαμβάνει τα κατάλληλα οργανω¬ 
τικά και τεχνικά μέτρα για την ασφάλεια των ανωτέρω 
δεδομένων και την προστασία τους από τυχαία ή αθέμιτη 
καταστροφή, τυχαία απώλεια, αλλοίωση, απαγορευμέ¬ 
νη διάδοση ή πρόσβαση και κάθε άλλη μορφή αθέμιτης 
επεξεργασίας. 

3. Ειδικότερα, το ΑΣΕΠ λαμβάνει όλα τα αναγκαία μέ¬ 
τρα ώστε: 

α) να απαγορεύεται η καθ’ οιονδήποτε τρόπο ανάγνωση, 
αντιγραφή, τροποποίηση ή διαγραφή δεδομένων από μη 
δικαιούμενα και εξουσιοδοτημένα πρόσωπα, 

β) να διασφαλίζεται η δυνατότητα ελέγχου και εξακρί¬ 
βωσης: ί) των δεδομένων που έχουν τύχει επεξεργασίας 
στο πλαίσιο λειτουργίας του μητρώου, ίί) της επιμέρους 
ενέργειας, ίϋ) του χρόνου της ενέργειας, ίν) του προσώπου 
που προέβη στην ενέργεια (όχι μόνο σε επίπεδο φορέα, 

αλλά και σε επίπεδο φυσικού προσώπου που προέβη στη 
σχετική ενέργεια), 

γ) να εξασφαλίζεται ότι τα εξουσιοδοτημένα πρόσωπα 
έχουν πρόσβαση μόνο στα δεδομένα που εμπίπτουν στον 
τομέα της αρμοδιότητας τους βάσει των καθηκόντων που 
τους έχουν ανατεθεί, 

δ) να διασφαλίζεται η ασφαλής μετάδοση (εμπιστευτι¬ 
κότητα και ακεραιότητα) των δεδομένων, κατά την επι¬ 
κοινωνία του ΑΣΕΠ με άλλους φορείς. 

Αρθρο 10 
Δημοσίευση 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 2 Δεκεμβρίου 2015 
Ο Πρόεδρος 

ΙΩΑΝΝΗΣ ΚΑΡΑΒΟΚΥΡΗΣ 
-♦- 

Αριθμ. απόφ. 743/7.12.2015 (2) 

Απαγόρευση των ανοικτών πωλήσεων επί μετοχών εισηγ¬ 
μένων στην αγορά αξιών του Χρηματιστηρίου Αθηνών 
που συνιστούν τον ΡΤ8Ε ΧΑ Τραπεζικό Δείκτη. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ 

Αφού έλαβε υπόψη: 

1. Την περίπτωση (ζ) της παραγράφου 1 του άρθρου 78 
του Ν. 1969/1991 (ΦΕΚ Α' 167). 

2. Την παράγραφο 2 του άρθρου 13 του Ν. 2166/1993 (ΦΕΚ 
Α' 137), όπως τροποποιήθηκε με την παρ. 3 του άρθρου 
18 του Ν. 2198/1994 (ΦΕΚ Α' 43) και αντικαταστάθηκε από 
την παρ. 6 του άρθρου 39 του Ν. 2324/1995 (ΦΕΚ Α' 146). 

3. Το άρθρο 90 του «Κώδικα νομοθεσίας για την κυ¬ 
βέρνηση και τα κυβερνητικά όργανα» (Π.δ. 63/2005, ΦΕΚ 
Α' 98/22.4.2005). 

4. Τον Κανονισμό (ΕΕ) αριθμ. 236/2012 του Ευρωπαϊ¬ 
κού Κοινοβουλίου και του Συμβουλίου της 14ης Μαρτίου 
2012 για τις ανοικτές πωλήσεις και ορισμένες πτυχές των 
συμβολαίων ανταλλαγής πιστωτικής αθέτησης, ο οποίος 
τέθηκε σε ισχύ από την 1η Νοεμβρίου 2012 και τη διαδι¬ 
κασία που αυτός προβλέπει. 

5. Την Πράξη Νομοθετικού Περιεχομένου «Επείγουσες 
ρυθμίσεις για τη θέσπιση περιορισμών στην ανάληψη με¬ 
τρητών και τη μεταφορά κεφαλαίων» (ΦΕΚ 84Α'/18.7.2015). 

6. Την απόφαση του Υπουργού Οικονομικών «Άρση πε¬ 
ριορισμών της Πράξης Νομοθετικού Περιεχομένου της 
18.7.2015 (Α' 84) για τη διενέργεια συναλλαγών στις ελληνι¬ 
κές οργανωμένες αγορές επί χρηματοπιστωτικών μέσων» 
(ΦΕΚ Β' 1617/31-7-2015). 

7. Την απόφαση του Υπουργού Οικονομικών «Αρση πε¬ 
ριορισμών της Πράξης Νομοθετικού Περιεχομένου της 
18.7.2015 (Α' 84) για τη διενέργεια συναλλαγών στις ελληνι¬ 
κές οργανωμένες αγορές επί χρηματοπιστωτικών μέσων» 
(ΦΕΚ Β' 2625/7-12-2015). 

8. Το γεγονός ότι η διαδικασία ανακεφαλαιοποίησης 
βρίσκεται σε εξέλιξη χωρίς να έχει ολοκληρωθεί για όλα 
τα πιστωτικά ιδρύματα. Ιδιαίτερα λαμβάνεται υπόψη το 
γεγονός ότι η διαπραγμάτευση των νέων μετοχών που 
εκδίδονται μέσω αυτής της διαδικασίας δεν έχει ξεκινήσει 
σε όλες τις περιπτώσεις και, κατά συνέπεια, δεν είναι 
δυνατό να εκτιμηθεί στην παρούσα στιγμή η επίδραση 
που θα υπάρξει στις τιμές των μετοχών των πιστωτικών 
ιδρυμάτων. Συνεπώς, η άρση της απαγόρευσης των ανοι¬ 


κτών πωλήσεων επί των τραπεζικών μετοχών, τη δεδομέ¬ 
νη χρονική στιγμή, θα μπορούσε να οδηγήσει σε αύξηση 
της διακύμανσης των τιμών των τραπεζικών μετοχών και 
κατ’ επέκταση της αγοράς γενικότερα, δεδομένου ότι η 
συμπεριφορά των τραπεζικών μετοχών επιδρά στην συ¬ 
μπεριφορά της χρηματιστηριακής αγορά εν γένει. Η επι¬ 
τυχής ολοκλήρωση της διαδικασίας ανακεφαλαιοποίησης 
και η έναρξη διαπραγμάτευσης των νέων μετοχών όλων 
των υπό ανακεφαλαιοποίηση πιστωτικών ιδρυμάτων θεω¬ 
ρείται απαραίτητη για την διατήρηση της σταθερότητας 
του χρηματοπιστωτικού συστήματος και της ελληνικής 
οικονομίας στο σύνολο της, αποφασίζει ομόφωνα: 

Άρθρο 1 

Περιεχόμενο απαγόρευσης 

1. Απαγορεύονται μόνο οι ανοικτές πωλήσεις μετοχών 
στην αγορά αξιών του Χρηματιστηρίου Αθηνών που συ- 
νιστούν τον ΓΤ8Ε ΧΑ Τραπεζικό Δείκτη (εφεξής Μετοχές) 
και συγκεκριμένα τις μετοχές των παρακάτω πιστωτικών 
ιδρυμάτων: 

ΑΙΡΗΑ ΤΡΑΠΕΖΑ Α.Ε. 

ΑΤΤΙΟΑ ΒΑΝΚ Α.Τ.Ε. 

ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε. 

ΤΡΑΠΕΖΑ ΕυΒΟΒΑΝΚ ΕΒΘΑ3ΙΑ3 Α.Ε. 

ΤΡΑΠΕΖΑ ΠΕΙΡΑΙΩΣ Α.Ε. 

ανεξαρτήτως του τόπου κατάρτισης των συναλλαγών 
(οργανωμένη αγορά, Πολυμερής Μηχανισμός Διαπραγμά¬ 
τευσης - ΠΜΔ ή εξωχρηματιστηριακά). 

2. Η απαγόρευση της παραγράφου 1 καταλαμβάνει και 
τις πωλήσεις Μετοχών που πρόκειται να εκκαθαριστούν 
με αγορά εντός της ίδιας ημέρας (ενδοσυνεδριακά). 

3. Η απαγόρευση της παραγράφου 1 καταλαμβάνει και 
τις συναλλαγές επί των παραστατικών τίτλων μετοχών 
(ΑϋΠε ή ΘϋΒε) και επί παραστατικών τίτλων δικαιωμά¬ 
των κτήσης μετοχών (νναπαηίε) που αντιπροσωπεύουν 
Μετοχές. 

4. Η απαγόρευση του άρθρου αυτού δεν καταλαμβάνει 
τους Ειδικούς Διαπραγματευτές που πραγματοποιούν 
ειδική διαπραγμάτευση: 

α. Στις μετοχές που συνιστούν τον ΡΤ8Ε ΧΑ Τραπεζικό 
Δείκτη, 

β. Στα παράγωγα των παραπάνω μετοχών, 

γ. Στα παραστατικά τίτλων δικαιωμάτων κτήσης μετο¬ 
χών (ννβπαηΐε) των παραπάνω μετοχών, 

δ. Στα μερίδια Διαπραγματεύσιμων Αμοιβαίων Κεφαλαίων 
(ΕΤΡε) και στα παράγωγα επί των δεικτών των οποίων οι 
παραπάνω μετοχές αποτελούν μέρος της σύνθεσής τους. 

Η εξαίρεση της παραγράφου αφορά συναλλαγές που 
σκοπό έχουν την κάλυψη ή την αντιστάθμιση κινδύνου συ¬ 
ναλλαγών που πραγματοποιούνται στο πλαίσιο της άσκη¬ 
σης των υποχρεώσεων των ειδικών διαπραγματευτών. 

Άρθρο 2 
Ισχύς - Διάρκεια 

1. Η απόφαση αυτή τίθεται σε ισχύ από την 8η Δεκεμ¬ 
βρίου 2015 και ώρα 00:00:01 και ισχύει έως και την 21η 
Δεκεμβρίου 2015 και ώρα 24:00:00. 

2. Από τις διατάξεις της παρούσας δεν προκαλείται 
δαπάνη σε βάρος του Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΧΑΡΑΛΑΜΠΟΣ ΓΚΟΤΣΗΣ 

